Die nuwe koninklike baba is hier!William, Kate en hul babaseuntjie, prins George. Kate se pa, Michael Middleton, het die foto geneem. (September 2013) Die hertog en hertogin van Cambridge, prins William en Kate, se dogtertjie is Saterdagoggend om 08:34 by St Mary’s-hospitaal in Engeland gebore. “Die baba weeg 8 pond 3 onse [3.76 kg],” het Kensington-paleis amptelik op sosiale media bekend gemaak. “Die hertog van Cambridge was teenwoordig met die geboorte.” Die koningin, die hertog van Edinburgh, die prins van Wallis en die hertogin van Cornwall, prins Harry en lede van al twee families is reeds in kennis gestel van die geboorte. “Dit gaan baie goed met haar koninklike hoogheid en haar kind.” Die dogtertjie se naam is nog nie bekend gemaak nie. Dit is Kate en William se tweede baba nadat prins George op 22 Julie 2013 by dieselfde hospitaal gebore is.